Hohiu, hohiu, tots los qui bé amats
Oíu, oíu tots los qui be amats, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Hoyu hoyu / tots los qui be amats, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Hohiu, hohiu,      tots los qui bé amats,
e planyeu mi      si deig ésser plangut,
e puys veheu      si és tal cas vengut
en los presents      ne·n los qui són passats.
Doleu-vos, donchs,      de mi, vostre semblant
en soferir      la dolor delitable,
car tost de mi      se dolrrà lo diable
com veurà mi      semblant mal d'él passant.

¿Qui és l'om viu,      tal dolor suffertant,
que desig ço      de que se desespera?
Aytant és greu      que no par cosa vera
desijar ço      de qu·és desesperant.
Ne só·nganat      de mon mal estament:
tot quant pratich      tornar me sent en dan;
menys de poder      me trob, havent-lo gran,
car no m'esforç      per mostrar mon talent.

Mon primer mal      és mon esperdiment,
per que m'ahir      e per no res m'acús;
e lo segon      és terrible reffús
que vós mostrau      si us feya·nqueriment.
Portat me trob      a molt prop de ma fi,
puys mon voler      cas inpossible guarda;
no tardarà      l'ora, que ja fos tarda,
que tendré·ls peus      en l'avorrit camí.

Si per null temps      en contra·Amor fallí,
yo·n son représ,      planyent-me'n l'enemich,
e may vers mi      poguí ésser amich,
car per null temps      poder hi despenguí.
Hoc lo voler      me trob en habundança,
mas del poder      no·n sé pus enpobrit,
car yo peresch      e son tan defallit
que no puch dir:      "En vós és ma sperança."

Uns sabor      d'agr·e dolç Amor lança
que lo meu gust      departir-les no sab:
dins mos delits      dolor mortal hy cap,
e tal dolor      ab delit ha ligança.
Mas yo·m reprench      com parlar m'à plagut
de ço qu·en mi no basta la sciència;
sobresamor      me porta ignoscència:
vull e desvull      sens cas esdevengut.

Tornada

Lir entre carts,      creeu l'amador mut
y al cambiant      de punt en punt color,
e al pauruch      com se menbra d'Amor;
de l'atrevit      sia son temps perdut.

Font: Bloc personal DMRQ, sine data

Ausiàs March
Poesia